**  **

**ขอเชิญร่วมประกวดออกแบบตราสัญลักษณ์ (LOGO) การแข่งขันคณิตศาสตร์โอลิมปิกระดับชาติ ครั้งที่ 21 Thailand Mathematical Olympaid (TMO) ครั้งที่ 21 ชิงเงินรางวัล 5,000 บาท**

ภาควิชาคณิตศาสตร์ คณะวิทยาศาสตร์ มหาวิทยาลัยเชียงใหม่ ได้รับเกียรติให้เป็นเจ้าภาพจัดการแข่งขันคณิตศาสตร์โอลิมปิกระดับชาติ ครั้งที่ 21 (Thailand Mathematical Olympaid : TMO 21st) ในระหว่างวันที่ 9 – 13 พฤษภาคม 2567 โดยถือเป็นส่วนหนึ่งของกิจกรรมการเฉลิมฉลองครบรอบ 60 ปี คณะวิทยาศาสตร์ มหาวิทยาลัยเชียงใหม่ ในปี พ.ศ. 2567

ภาควิชาคณิตศาสตร์ฯ จึงขอเชิญชวนนักเรียน นักศึกษา ผู้ที่สนใจ ร่วมประกวดออกแบบขอเชิญร่วมประกวดออกแบบตราสัญลักษณ์ (LOGO) การจัดการแข่งขัน ชิงเงินรางวัล 5,000 บาท โดยมีกำหนดการและรายละเอียด ดังนี้

**เปิดรับผลงาน** ตั้งแต่บัดนี้ จนถึงวันที่ 15 สิงหาคม 2566

**ประกาศผล** ภายในวันที่ 18 สิงหาคม 2566 ผ่านเว็บไซต์ภาควิชาคณิตศาสตร์ http://www.math.science.cmu.ac.th และ Facebook ภาควิชาคณิตศาสตร์ คณะวิทยาศาสตร์ : **Department of Mathematics, Chiang Mai University**

โดยจะมีการประชาสัมพันธ์การจัดงาน ผ่านทาง Facebook : **TMO 21 & Math Festival 2024**

**ส่งผลงานได้ที่**

**อีเมล :** MathSciCMU2021@gmail.com (ช่องทางเดียวเท่านั้น)

ระบุหัวเรื่อง : ส่งผลงานการออกแบบโลโก้ TMO21 (ชื่อ - นามสกุล ผู้ส่งประกวด)

**สอบถามรายละเอียดเพิ่มเติมได้ที่**

**อีเมล** : MathSciCMU2021@gmail.com
Facebook ภาควิชาคณิตศาสตร์ : Department of Mathematics, Chiang Mai University

**สิ่งที่ต้องส่ง**

1. ไฟล์ PNG หรือ JPEG ของตราสัญลักษณ์ 1 ไฟล์ ขนาดไฟล์ไม่น้อยกว่า 2000 x 2000 pixels
2. ไฟล์ของตราสัญลักษณ์ที่สร้างแบบ vector (ไฟล์ .AI หรือ .EPS เท่านั้น)
3. แบบฟอร์มการส่งผลงานที่กรอกข้อมูลครบถ้วน

**หลักเกณฑ์การประกวด**

1. **รางวัลการประกวด**

รางวัลชนะเลิศ 1 รางวัล เงินสด 5,000 บาท พร้อมเกียรติบัตร

รางวัลรองชนะเลิศ 2 รางวัล ของที่ระลึกจากมหาวิทยาลัยเชียงใหม่ พร้อมเกียรติบัตร

ทุกผลงานที่ส่งเข้าร่วมประกวด (ถูกต้องตามหลักเกณฑ์) จะได้รับเกียรติบัตรการเข้าร่วมประกวด (เกียรติบัตรออนไลน์ส่งทางอีเมล)

1. **รายละเอียดของผลงานที่ส่งเข้าประกวด**
* ตราสัญลักษณ์แสดงถึงอัตลักษณ์ของมหาวิทยาลัยเชียงใหม่ และคณิตศาสตร์
* กำหนดให้ตราสัญลักษณ์ มีข้อความ TMO 21st
* ในการใช้งานตราสัญลักษณ์ จะวางไว้ข้างตราสัญลักษณ์ครบรอบ 60 ปี คณะวิทยาศาสตร์ มหาวิทยาลัยเชียงใหม่ ดังภาพ



* ลักษณะของตราสัญลักษณ์

Mood & Tone : ความเป็นสากล ความทันสมัย ความ

Style : minimal, modern

Color : ไม่จำกัดรูปแบบสี

ทั้งนี้ ควรออกแบบเพื่อให้สามารถนำไปใช้งานในสื่อต่างๆ ได้เป็นอย่างดี

* ผู้ส่งผลงานเขียนบรรยายแนวคิด ความหมายของแบบ รูปทรง สี และแรงบันดาลใจในการออกแบบ
1. **ข้อกำหนดของการส่งผลงานเข้าประกวด**
	1. ตราสัญลักษณ์ต้องสามารถนำไปใช้งานได้ดีกับสื่อสิ่งพิมพ์ทุกขนาด และสื่ออิเล็กทรอนิกส์ ทั้งในรูปแบบภาพนิ่ง และภาพเคลื่อนไหว
	2. ตราสัญลักษณ์จะต้องเป็นผลงานการออกแบบของผู้ส่งผลงาน ไม่เคยส่งประกวด หรือใช้งานมาก่อน และไม่ลอกเลียนแบบจากแหล่งใดๆ
	3. ตราสัญลักษณ์ต้องไม่ใช้ปัญญาประดิษฐ์ (AI: Artificial Intelligence) ในการออกแบบ
	4. ส่งผลงานเป็นรายบุคคลเท่านั้น โดยส่งผลงานได้ไม่เกิน 2 ผลงาน ต่อคน
	5. ส่งไฟล์ให้ครบถ้วน และกรอกแบบฟอร์มการรับสมัครให้สมบูรณ์
	6. หากผลงานที่ส่งมาไม่ถูกต้องตามข้อกำหนดและหลักเกณฑ์ จะถูกตัดสิทธิ์ทันที โดยไม่มีข้อโต้แย้งใดๆ ทั้งสิ้น
	7. ภาควิชาคณิตศาสตร์ คณะวิทยาศาสตร์ มหาวิทยาลัยเชียงใหม่ ขอสงวนสิทธิ์ในการเปลี่ยนแปลง แก้ไขผลงานของผู้ที่ได้รับรางวัลทุกชิ้น เพื่อให้สามารถใช้งานได้จริงอย่างเหมาะสม
	8. การตัดสินของคณะกรรมการถือเป็นที่สิ้นสุด หากไม่มีผลงานชิ้นใดผ่านเกณฑ์การตัดสินจะไม่มีการประกาศผู้รับรางวัล
2. **เกณฑ์การพิจารณาตัดสิน**
	1. การสื่อความหมายถึงความเป็นมหาวิทยาลัยเชียงใหม่ ความเป็นคณิตศาสตร์
	2. ความสวยงามและครบถ้วนขององค์ประกอบ
	3. ความเหมาะสมเมื่อวางประกอบกับตราสัญลักษณ์ครบรอบ 60 ปี คณะวิทยาศาสตร์ มหาวิทยาลัยเชียงใหม่
	4. จดจำได้ง่ายและเด่นชัด
	5. สามารถนำไปใช้งานในสื่อต่างๆ ได้เป็นอย่างดี

**ข้อมูลเบื้องต้นของการจัดกิจกรรม**

การแข่งขันคณิตศาสตร์โอลิมปิกระดับชาติ เป็นการจัดการแข่งขันคณิตศาสตร์รายการใหญ่ที่สุดของประเทศ ภายใต้การกำกับดูแลของมูลนิธิส่งเสริมโอลิมปิกวิชาการ และพัฒนามาตรฐานวิทยาศาสตร์ศึกษา ในพระอุปถัมภ์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ (สอวน.) เพื่อเฟ้นหาผู้แทนประเทศไทยไปแข่งขันคณิตศาสตร์โอลิมปิกระดับนานาชาติ (International Mathematical Olympaid : IMO) โดยมีศูนย์โอลิมปิกวิชาการ สอวน. หมุนเวียนกันเป็นเจ้าภาพทุกปี

ภาควิชาคณิตศาสตร์ คณะวิทยาศาสตร์ มหาวิทยาลัยเชียงใหม่ ในฐานะศูนย์โอลิมปิกวิชาการ สอวน. เคยได้รับมอบหมายให้เป็นเจ้าภาพจัดการแข่งขันคณิตศาสตร์โอลิมปิกระดับชาติ ครั้งที่ 8 เมื่อวันที่ 2 – 6 พฤษภาคม พ.ศ. 2554 และเป็นเจ้าภาพร่วมในการจัดการแข่งขันคณิตศาสตร์โอลิมปิกระดับนานาชาติ ครั้งที่ 4 – 16 กรกฎาคม พ.ศ. 2558 ณ จังหวัดเชียงใหม่

 

ในปี พ.ศ. 2567 ภาควิชาคณิตศาสตร์ คณะวิทยาศาสตร์ มหาวิทยาลัยเชียงใหม่ ได้รับเกียรติจากมูลนิธิ สอวน. ให้เป็นเจ้าภาพจัดการแข่งขันคณิตศาสตร์โอลิมปิกระดับชาติ ครั้งที่ 21 ในระหว่างวันที่ 9 – 13 พฤษภาคม 2567 ซึ่งถือเป็นกิจกรรมหนึ่งของการเฉลิมฉลองครบรอบ 60 ปี คณะวิทยาศาสตร์ มหาวิทยาลัยเชียงใหม่ ในปี พ.ศ. 2567 เพื่อให้การจัดงานในครั้งนี้เป็นไปด้วยความเรียบร้อย เป็นสากล และมีส่วนร่วมจากภาคประชาสังคม คณะกรรมการจัดการแข่งขัน จึงมีมติให้มีการจัดการประกวดตราสัญลักษณ์การแข่งขัน เพื่อใช้ในการเป็นตัวแทนในการสื่อสารการจัดการแข่งขันในครั้งนี้

 **  **

**ใบสมัครการประกวดออกแบบตราสัญลักษณ์**

**การแข่งขันคณิตศาสตร์โอลิมปิกระดับชาติ ครั้งที่ 21 Thailand Mathematical Olympaid (TMO) ครั้งที่ 21**

ข้าพเจ้า ชื่อ (นาย / นาง / นางสาว) .......................................................... นามสกุล .............................................

หมายเลขโทรศัพท์ .................................................... อีเมล .................................................................................

**จำนวนผลงานที่ส่งประกวด**

 ................ 1 ผลงาน

 ................ 2 ผลงาน

**สิ่งที่ส่งมาด้วย (ต้องส่งครบถ้วนทั้ง 2 ข้อ)**

 ................ ไฟล์ .png

 …………….. ไฟล์ .ai หรือ .eps

 **ข้าพเจ้ารับทราบ และยินดีปฏิบัติตามหลักเกณฑ์การประกวดตราสัญลักษณ์ (LOGO) ในการแข่งขันคณิตศาสตร์โอลิมปิก ระดับชาติ ครั้งที่ 21 ที่กำหนดไว้ทุกประการ และขอรับรองว่า ผลงานที่ส่งเข้าประกวดเป็นไปตามหลักเกณฑ์การประกวดดังกล่าวทุกประการ**

ลงชื่อ......................................................ผู้สมัคร

(........................................................................)

วันที่ ..................................................................

**ผลงานที่ 1 รูปผลงาน**

|  |
| --- |
|  |

 **แนวคิด ความหมายของแบบ รูปทรง สี และแรงบันดาลใจในการออกแบบ**

..................................................................................................................................................................................................

..................................................................................................................................................................................................

..................................................................................................................................................................................................

..................................................................................................................................................................................................

..................................................................................................................................................................................................

**ผลงานที่ 1 รูปผลงาน**

|  |
| --- |
|  |

 **แนวคิด ความหมายของแบบ รูปทรง สี และแรงบันดาลใจในการออกแบบ**

..................................................................................................................................................................................................

..................................................................................................................................................................................................

..................................................................................................................................................................................................

..................................................................................................................................................................................................

..................................................................................................................................................................................................

***สามารถเขียนด้วยลายมือ หรือพิมพ์ได้ตามสะดวก***